
I. Consideraţii generale


Comisia Europeană recunoaşte că o creştere a volumului în ceea ce priveşte transportul de marfă, globalizarea comerţului de bunuri şi cererea în creştere a populaţiilor din ce în ce mai numeroase ar putea atrage, în lipsa adoptării unor răspunsuri strategice adecvate, creşterea impactului transportului asupra mediului şi costurile aferente congestiei, deficitului de forţă de muncă şi dependenţei de combustibili fosili. Traficul din ce în ce mai intens conduce la restricţii asociate infrastructurii pentru toate modurile de transport şi deseori nu există alternative la căile rutiere. Provocarea pentru sectorul comerţului cu amănuntul o reprezintă, prin urmare, eficientizarea logisticii din punct de vedere al energiei şi al costurilor, reducând în acelaşi timp impactul asupra mediului al transportului de marfă. 

Revizuirea intermediară a Cărţii albe din 2001 intitulate „Politica europeană a transporturilor pentru anul 2010: momentul deciziilor”
 subliniază rolul cheie pe care logistica transportului de marfă îl deţine în asigurarea unei mobilităţi durabile şi competitive în Europa. Aceasta reprezintă unul dintre motoarele competitivităţii europene, contribuind, astfel, în mod esenţial la obiectivele Agendei de la Lisabona revizuite pentru creştere şi locuri de muncă, deosebit de importantă în contextul ieşirii întreprinderilor din recesiunea actuală.

Programul de finanţare Marco Polo II al Comisiei Europene are un buget alocat de 450 de milioane EUR pentru perioada 2007-2013 pentru proiectele de transport intermodal care sprijină transferul către alte moduri de transport de marfă decât cel rutier
.

În 2007, Comisia Europeană a adoptat un Plan de acţiune privind logistica transportului de marfă, ca parte a unui pachet de măsuri incluzând propuneri privind logistica, o reţea de căi ferate care acordă prioritate transportului de mărfuri şi porturilor europene, precum şi două documente privind spaţiul european de transport maritim fără bariere şi autostrăzile maritime. Planul de acţiune sugerează o serie de măsuri în domenii prioritare precum informaţii electronice privind mărfurile, formare şi indicatori de calitate, simplificarea proceselor, dimensiunile autovehiculelor şi unităţi de încărcare, transport urban şi coridoare pe distanţe lungi. Comisia Europeană va prezenta Consiliului şi Parlamentului o comunicare privind progresul planului de acţiune la sfârşitul anului 2010 care va ţine seama de toate limitările privind emisiile de CO2 din transport stabilite în cadrul COP15 la Copenhaga, în decembrie 2009
. 

Concomitent cu aceste iniţiative, Comisia Europeană a lansat un apel către industrie şi părţile interesate în vederea identificării obstacolelor în calea furnizării eficiente a serviciilor de logistică, denumit „activitate de identificare a blocajelor” şi care a devenit un proces continuu, blocajele raportate fiind analizate în colaborare cu industria. Cu toate acestea, din cauza diversităţii problemelor discutate, au fost găsite puţine soluţii comune la blocajele identificate. 

Alte documente legislative urmăresc să îmbunătăţească eficienţa practicilor de distribuţie precum utilizarea transportului intermodal (şi anume, Directiva 92/106/CE) sau utilizarea eficientă a capacităţii disponibile prin Directiva 96/53/CE, care permite utilizarea sistemului modular european
 în Suedia şi Finlanda, permiţând în acelaşi timp testări în alte state membre. 

În acest context, conceptul de co-modalitate necesită căutarea eficienţei optime în cazul tuturor modurilor de transport; din acest motiv, planul de acţiune privind logistica, care identifică o serie de activităţi pentru îmbunătăţirea performanţei industriei logisticii, stimulând în acelaşi timp evoluţia către co-modalitate şi operaţiuni mai ecologice, include o revizuire a legislaţiei care reglementează vehiculele grele de marfă, astfel cum prevede Directiva 96/53/CE
. 

Prin revizuirea Directivei privind eurovigneta, Comisia Europeană urmăreşte să utilizeze taxele pentru a determina utilizarea eficace a capacităţii şi pentru a promova un transport durabil. Calculele în sectorul comerţului cu amănuntul indică faptul că taxa propusă nu ar conduce în mod automat la îmbunătăţirea performanţei de mediu, ci ar determina, mai curând, creşterea costurilor de transport
. Pe de altă parte, unele experimente, realizate mai ales în ţările de tranzit din Europa Centrală, au arătat că taxarea congestiei poate contribui la reducerea emisiilor, la reînnoirea flotei cu vehicule mai ecologice şi la îmbunătăţiri ale eficienţei transportului rutier de mărfuri. 

Directiva privind energia din surse regenerabile
 şi Directiva privind calitatea carburanţilor
 au fost adoptate oficial în 2009 şi reprezintă un pas înainte către o promovare puternică a carburanţilor în vederea reducerii emisiilor de GES pentru sectorul transporturilor. Îmbunătăţirea eficienţei vehiculelor şi reducerea intensităţii GES a carburanţilor folosiţi constituie o parte semnificativă a planurilor Uniunii Europene de îndeplinire a angajamentelor sale pentru anul 2020, iar comercianţii cu amănuntul, uneori anticipând textele legislative, răspund pozitiv la stimulul
 care măreşte gradul acestora de utilizare a unor metode alternative de tracţiune în operaţiunile de distribuţie. 

Comisia Europeană analizează, de asemenea, cea mai adecvată acţiune pentru reducerea emisiilor de GES provenite de la vehiculele grele de marfă, precum şi posibilitatea elaborării unui cadru adecvat pentru reducerea emisiilor de GES provenite din transportul maritim.

Deoarece cea mai mare parte a activităţilor comerciale cu amănuntul, în special în cazul întreprinderilor mai mici, are loc în centrele urbane, este foarte important ca factorii de decizie să garanteze axarea pe soluţii care să facă livrarea pe „ultimul kilometru” mai eficientă. Alternative la transportul rutier pe „ultimul kilometru” trebuie să fie disponibile pentru a permite trecerea la alte moduri de transport şi pentru a promova co-modalitatea în lanţul de aprovizionare.  
Cu toate acestea, „ultimul kilometru” rămâne prerogativa transportului rutier şi, având în vedere dimensiunea locală a acestuia, operatorii de transport trebuie să respecte legislaţia locală care reglementează accesul în oraşe. Orice tip de armonizare privind reglementarea acestui segment pare dificil de realizat. Cu toate acestea, există bune practici care merită menţionate precum, de exemplu, proiectul PIEK
 în Ţările de Jos, care permite livrarea pe timp de noapte cu respectarea nivelurilor de zgomot de vârf. În fapt, o mai mare flexibilitate a duratei de livrare poate fi una dintre soluţiile pentru congestia traficului şi pentru operaţiuni eficiente „pe ultimul kilometru”. 

Ultimul segment al lanţului de distribuţie, livrarea către cumpărători, poate fi uneori caracterizat de un consum intens de energie şi de emisii ridicate de GES. Aceasta depinde în mod direct de formatul unităţilor de vânzare cu amănuntul (de obicei cumpărătorii ajung la hipermarketuri cu maşina, cu un impact semnificativ asupra mediului având în vedere numărul mare de persoane care frecventează astfel de magazine zilnic). Cu toate acestea, problema asigurării unui transport cu emisii scăzute astfel încât cumpărătorii să ajungă în locaţiile de vânzare cu amănuntul va fi abordată în cadrul reuniunii Forumului comerţului cu amănuntul din octombrie 2011: „Mixul de transporturi şi mobilitatea întreprinderilor”
.

Congestia este principala preocupare a operatorilor de transport rutier şi poate exacerba alte probleme conexe precum poluarea mediului/fonică şi costurile pe care lanţul de distribuţie urmăreşte să le analizeze. Soluţiile principale sunt reprezentate de măsuri de fixare a preţurilor, reţele atractive de transport, măsuri destinate fluidizării traficului (de exemplu semafoare inteligente coordonate în „unde verzi”) şi sisteme inteligente de orientare. Ar trebui adoptate măsuri pentru a garanta luarea de măsuri coerente prin concentrarea asupra imaginii de ansamblu şi nu asupra problemelor punctuale. 

Pe lângă congestie, segmentul „ultimul kilometru” al sistemelor de distribuţie implică alte probleme precum autorizaţiile de acces în zonele urbane. Deseori operatorii necesită autorizaţii speciale eliberate de autorităţile locale şi trebuie să demonstreze conformitatea cu standardele locale de mediu.

În Foaia de parcurs pentru Spaţiul unic european al transporturilor – Către un sistem de transport competitiv şi eficient din punctul de vedere al resurselor
 a Comisiei Europene se arată că în ipoteza unor politici neschimbate, se preconizează că toate activităţile în materie de transport vor continua să crească în paralel cu activitatea economică. Activităţile din sectorul transportului de marfă ar urma să crească faţă de 2005, cu aproximativ 40% în 2030 şi cu puţin peste 80% până în 2050. Traficul de călători ar urma să crească în proporţie uşor mai redusă decât transportul de mărfuri (cu 34% până în 2030 şi cu 51% până în 2050). În absenţa unor modificări de politică semnificative, diferitele moduri de transport ar urma să fie reprezentate în continuare în aceeaşi proporţie. Transportul rutier ar urma să îşi menţină rolul dominant, atât pentru transportul de persoane, cât şi pentru cel de marfă în interiorul UE, autoturismele reprezentând în continuare mai mult de două treimi din transportul total de călători în 2050. Nivelurile ridicate ale congestiilor ar urma să afecteze grav transportul rutier în mai multe state membre până în 2030, în cazul în care nu se iau măsuri compensatorii eficiente, cum ar fi aplicarea de taxe de drum. În timp ce congestia urbană va depinde în principal de numărul posesorilor de autoturisme, de amploarea expansiunii urbane şi de gradul de accesibilitate a alternativelor de transport public, congestia traficului pe reţelele interurbane va fi rezultatul creşterii activităţii în domeniul transportului de marfă de-a lungul coridoarelor specifice, în special în cazul în care aceste coridoare traversează zone urbane cu trafic local încărcat.

În ceea ce priveşte transportul de marfă, oraşele vor trebui să exploateze mai bine potenţialul de optimizare a logisticii urbane. Acest lucru se poate realiza printr-o schimbare la nivelul planificării şi organizării sistemului de transport urban, prin răspândirea pe scară largă a vehiculelor şi sistemelor de propulsie alternative şi prin exploatarea întregului potenţial al tehnologiilor moderne ale informaţiei. Interfaţa dintre transportul pe distanţe lungi şi transportul „până la ultimul kilometru” ar putea fi organizată într-un mod mai eficient prin consolidarea centrelor logistice multimodale de marfă situate la periferiile oraşelor, care ar putea fi legate de punctele de distribuţie şi de colectare din oraş. Obiectivul este acela de a limita livrările individuale, care reprezintă partea cea mai „ineficientă” a călătoriei, la cel mai scurt traseu posibil. Societăţile ar trebui să îşi pună în comun încărcăturile pentru a reduce deplasările fără marfă sau pe cele ineficiente. Tehnologia informaţiei ar putea sprijini astfel de practici printr-o mai bună planificare a mărfurilor şi deplasărilor şi o mai bună capacitate de localizare şi urmărire. Livrarea în zonele izolate (last mile delivery) ar putea fi realizată cu camionete mai mici şi mai ecologice. 
Utilizarea de noi motoare şi vectori de energie – energia electrică, hidrogenul şi hibrizii – vor face parte în mod necesar din strategia de reducere a intensităţii carbonului aferente logisticii urbane. Motoarele noi ar avea, de asemenea, avantajul funcţionării silenţioase, permiţând deplasarea pe timp de noapte a unui segment mai important al transportului de mărfuri în zonele urbane. Acest lucru ar elimina parţial problema congestiei traficului rutier în timpul orelor de vârf de dimineaţă şi de după-amiază. Întrucât fiecare oraş ar avea o strategie preferată pentru înlocuirea vehiculelor convenţionale pe benzină şi motorină, punând accentul fie pe mijloacele de transport mai ecologice, fie pe încurajarea transportului public, fie pe promovarea vehiculelor mai nepoluante, reducerea progresivă şi eliminarea în timp din mediul urban a acestor vehicule este ingredientul necesar al oricărei strategii care vizează reducerea semnificativă a dependenţei de petrol şi a emisiilor de gaze cu efect de seră. Tehnologiile şi standardele tehnice interoperabile ar fi necesare pentru a se evita fragmentarea şi pierderile economiilor de scară, respectându-se în acelaşi timp principiul subsidiarităţii. Acţiunile la nivel de stat membru şi la nivel local sunt esenţiale.
Transportul de mărfuri în interiorul UE se realizează în majoritatea cazurilor cu camioane (47,3%), urmate de navele maritime (37,8%), de trenuri (11,2%) şi de navele care utilizează căile navigabile interioare (3,7%). Camioanele domină transportul interior de marfă din UE cu o proporţie de 76,1% din cota tonelor/kilometru şi cu aproximativ 94% din emisiile de CO2. Prin comparaţie, transporturile aeriene de marfă deţin o parte marginală a volumelor, deşi această parte este importantă ca valoare. Una dintre marile provocări pentru transporturi este de a reduce impactul de mediu al transportului de marfă în interiorul UE fără a afecta eficienţa acestuia.

Cheia pentru transportul eficient este consolidarea volumelor mari pentru transferul pe distanţe lungi, între aşa-numitele „primul kilometru” şi „ultimul kilometru”. Transportul pe căi navigabile şi transportul feroviar sunt foarte potrivite pentru acest deziderat, după cum se observă în alte părţi ale lumii. Încurajându-se utilizarea soluţiei celei mai eficiente pentru fiecare distanţă în parte, peste aproximativ 300 km ar trebui să aibă loc o reechilibrare semnificativă, un procent de 30% din transportul rutier de mărfuri urmând să treacă la soluţii multimodale până în anul 2030 şi un procent de peste 50% până în 2050.
Dimensiunea şi greutatea maximă a vehiculelor rutiere sunt reglementate prin Directiva 96/53/CE
. Directiva, care stabileşte standardele minime şi dimensiunile şi greutăţile maxime pe care vehiculele trebuie să le respecte pentru a avea acces la reţelele rutiere ale tuturor statelor membre, a fost concepută în anii 1990 pentru a însoţi deschiderea pieţei transportului rutier internaţional. Evoluţia containerizării, necesitatea de a asigura eficacitatea economică şi ecologică a transporturilor şi dezvoltarea dispozitivelor aerodinamice în vederea îmbunătăţirii eficienţei energetice a vehiculelor reprezintă o invitaţie pentru a adopta o nouă perspectivă asupra acestei legislaţii. Unii actori din sectorul rutier susţin că utilizarea unor camioane mult mai grele şi mai lungi ar duce la câştiguri de eficienţă şi că acestea ar putea fi utilizate fără a periclita siguranţa infrastructurii sau a o deteriora. Lucrări suplimentare independente sunt în prezent întreprinse de Comisie pentru a evalua chestiunea şi a stabili condiţiile pentru realizarea de progrese. În orice caz, Comisia este de părere că există motive de a adopta unele modificări limitate ale dimensiunilor actuale, pentru a permite dotarea (sau postechiparea) vehiculelor cu dispozitivele aerodinamice care ar putea reduce consumul de combustibil. Unele modificări limitate ar putea fi, de asemenea, necesare pentru a include standarde noi privind vehiculele intermodale şi pentru a aborda chestiunea vehiculelor electrice.
II. Situaţia în statele membre ale Uniunii Europene

AUSTRIA

Interdicţie: Autovehicule cu remorcă unde masa totală a autovehiculului sau a remorcii depăşeşte 3,5t; autovehicule şi vehicule articulate cu masa totală maxim autorizată peste 7,5t

Teritoriu: Toată reţeaua rutieră cu excepţia traseelor exclusiv din cadrul transportului combinat pe o rază de 65 km de următoarele gări de expediţie: Brennersee, Graz-Ostbahnhof, Salzburg-Hauptbahnhof, Villach-Furnitz, Wels-Verschibebahnhof (gara de triaj), Viena-Südbahnhof, Viena-Nordwestbahnhof, Wörgl

Perioada: În zilele de sâmbătă între orele 15.00 şi 24.00 În zilele de duminică şi de sărbătoare între orele 0.00 şi 22.00

Sunt exceptate:

- Autocamioane cu remorcă peste 3,5t care transportă lapte

- Autovehicule şi vehicule articulate cu masa totală maxim autorizată peste 7,5t care transportă carne şi animale vii (cu excepţia transportului de animale mari pe autostradă), mărfuri alimentare perisabile, transport de băuturi în zonele de agrement;

- Autovehiculele destinate reparării de urgenţă a instalaţiilor frigorifice;

- Autovehiculele de remorcare;

- Autovehiculele serviciilor de depanare;

- Autovehiculele de salvare în caz de catastrofă.

Interdicţie generală de noapte

Pentru autovehiculele cu masa totală maxim autorizată mai mare de 7,5t este instituită interdicţia generală de noapte între orele 22,00 şi 05,00.

Excepţii:

- autovehiculele cu emisii sonore reduse inscripţionate cu plăcuţe verzi “L”; deplasările în cauză trebuie efectuate cu o viteză maximă de 60km/h ce poate fi mărită la 80km/h pe anumite tronsoane.

Derogări de la această interdicţie sunt acordate doar pentru transporturile de mărfuri alimentare perisabile şi animale vii; autovehiculele destinate reparării de urgenţă a instalaţiilor frigorifice.

În orice alte cazuri autorizaţia excepţională nu se acordă decât transporturilor de mare interes public şi numai cu dovada că traseul nu poate fi evitat prin măsuri organizatorice sau că transportul nu poate fi efectuat cu alte mijloace de transport.

Restrictii de circulaţie în perioada de iarnă

Interdicţie: Autovehicule şi combinatii de vehicule cu masa totală maxim autorizată peste 7,5t

Teritoriu: Autostrada A10:

- ieşirea de sud, între intersecţiile Golling şi Pass Lueg;

- ieşirea de nord, între intersecţiile Pfarrwerfen şi Golling;

- B159 Salzachtalstrasse intre km 21,780 si km 29,410

Perioada: In zilele de 8 ianuarie, 5 februarie, 12 februarie, 19 martie, si 26 martie 2005 de la ora 08,00 la ora 15,00

Excepţii:

- Transportul exclusiv de carne şi animale vii pentru sacrificare, aprovizionarea zonelor turistice, servicii de tractare, asistenţă în caz de defecţiuni, desfăşurarea de vehicule în caz de dezastru, desfăşurarea de vehicule de întreţinere rutieră pentru fluidizarea traficului;

- Cursele efectuate ca parte a unei operaţii de transport combinat rutier-feroviar de la expeditor la cel mai apropiat punct de încărcare sau de la cel mai apropiat punct de descărcare la destinatar si înapoi catre cel mai apropiat punct de încărcare cu conditia ca documentul completat (Convenţia CIM/UIRR) să fie la bordul vehiculului indicând faptul că vehiculul sau suprastructura sa va fi sau a fost deja transportat pe cale feroviară.

Restricţii de circulaţie în perioada de vară

Interdicţie: Autovehicule şi combinaţii de vehicule cu masa totală maxim autorizată peste 7,5t

Teritoriu: - Pe autostrada A12 de la punctul de frontieră de la Kufstein la Imst, pentru vehiculele a căror destinaţie este la sud de Brenner

- Pe autostrada A13 de la Innsbruck către graniţa, pentru vehiculele a căror destinaţie este la sud de Brenner.

Perioada: În zilele de sâmbătă de pe data de 2 iulie până pe 3 septembrie de la ora 09.00 la ora 15.00

Teritoriu: 

- Pe autostrada A2 de la intersecţia Vosendorf la punctul de frontieră de la Arnoldstein cu excepţia drumului secundar între Graz est şi intersecţia cu B73

- Pe autostrada estică A4 de la Schwechat la punctul de frontieră de la Nickelsdorf

- Toată lungimea drumului expres S6 Semmering;

- Toată lungimea drumului expres S36 Murtal

Perioada: În zilele de sâmbătă de pe data de 2 iulie până pe 10 septembrie de la ora 08.00 la ora 15.00

Teritoriu: 

- B178 Loferer Strasse de la Lofer la Worgl;

- B320 Ennstal Strasse începând de la km 4,5

- Toată lungimea lui B177 Seefelder Strasse

- B179 Fernpassstrasse de la Nassereith la Biberwier

- Toată lungimea lui B181 Aachensee Strasse

- Toată lungimea lui B317 Friesacher Strasse

Perioada: În zilele de sâmbătă de pe data de 2 iulie până pe 10 septembrie de la ora 08.00 până la ora 15.00 în ambele direcţii pe drumurile mai sus menţionate, în afara localităţilor.

Excepţii:

- Transporturile de carne sau animale vii pentru sacrificare, bunuri perisabile; transporturile de ziare şi periodice, transportul pentru aprovizionarea zonelor turistice, livrări urgente de carburanţi pentru benzinării, servicii de aprovizionare, serviciile care asigură reparaţiile urgente ale instalaţiilor de refrigerare, vehiculele de remorcare, depanare, cele care asigură asistenţa în caz de dezastru, vehiculele de asistenţa medicală, vehiculele pentru lucrări de întreţinere a infrastructurii, de fluidizare a traficului, vehiculele pentru construcţii rutiere sau feroviare, vehicule care menţin siguranţa publică, vehiculele pompierilor, vehiculele care transportă deşeuri toxice, vehiculele care asigura transportul resturilor menajere, vehiculele aparţinând unei companii care asigură servicii permanente, operaţiuni umanitare desfăşurate de organizaţii acreditate.

- Cursele efectuate ca parte a unei operaţiuni de transport combinat de mărfuri (rutier-feroviar) de la expeditor până la cea mai apropiată staţie de încărcare sau de la cea mai apropiată staţie de descărcare la comisionar/destinatar şi înapoi până la cea mai apropiată staţie de încărcare, cu condiţia să existe un document corect completat la bordul vehiculului (Convenţia CIM/UIRR), care să ateste că vehiculul sau suprastructurile sale (cutie mobilă, container) au fost sau vor fi transportate pe calea ferată.

- operaţiuni de transport cu vehicule goale intre ora 08.00 si 10.00 de la locuinţa şoferului, spre sediul firmei, spre parcare, spre baza permanentă a vehiculului sau spre orice alt loc unde transportatorul îi acordă şoferului posibilitatea de a se întoarce utilizând mijloacele publice de transport sau un autovehicul al companiei.

Asociatia Transportatorilor din Austria (AISO) informeaza ca marfurile congelate nu mai sunt considerate marfuri perisabile si prin urmare vehiculele care transporta aceste produse nu mai sunt exceptate de la restrictiile de circulatie din timpul week-end-ului. Transportatorii care doresc sa transporte aceste produse in cursulul week-end-ului trebuie sa solicite o autorizatie speciala, inainte de a intra in tara, din partea Guvernului Federal din Austria.  

BELGIA

În 2012 s-a discutat despre Planul Strategic pentru transportul de bunuri în regiunea capitalei. Planul porneşte de la faptul că 30% din gazele cu efect de seră provin de la transportul de mărfuri. Viziunea principală a planului este aceea de a se ajunge la un lanţ de aprovizionare mai inteligent şi mai durabil în Regiunea Capitalei Bruxelles până în 2020, benefic pentru toţi actorii. 

Munca în parteneriat este unul dintre stâlpii viziunii pentru o aprovizionare urbană îmbunătăţită. Această viziune implică trei puncte: 

• limitarea şi optmizarea transportului ruter de mărfuri spre şi dinspre oraş; 

• iniţierea unei schimbări modale de la şosea la apă şi cale ferată şi un ultim kilometru urban cu camioane verzi; 

• facilitarea operaţiunilor pentru transportatori şi companii de transport mărfuri. 

Ţinta este de a elimina până în 2050 emisiile de gaze cu efect de seră ale transportului de mărfuri şi a reduce mişcarea vehiculelor de livrare cu 30%.

La Bruxelles, principalele dificultăţi de transport identificate au fost un nivel ridicat de poluare a aerului, un nivel ridicat de congestie şi lipsa spaţiului pentru livrările în zona centrală. "Planul strategic pentru transportul urban de marfă" abordează aceste probleme prin stabilirea a patru priorităţi pentru transportul mărfurilor. Scopul planului strategic pentru transportul urban de marfă în Regiunea Bruxelles este reducerea congestiei, a emisiilor şi a altor efecte externe negative datorate transportului urban de mărfuri şi traficului de vehicule grele de mărfuri.

Autorităţile locale au identificat aspectele legate de un nivel ridicat de poluare a aerului, de congestionare şi, în plus, de lipsa de spaţiu pentru livrările din zona centrală ca fiind principalele dificultăţi în ceea ce priveşte transportul la Bruxelles. Prin urmare, a fost stabilit un obiectiv de reducere a congestiei, a poluării și a altor externalităţi negative, precum şi un mediu de livrare îmbunătăţit. Aceasta trebuia să conducă la un nivel mai ridicat de sustenabilitate şi eficienţă în oraş.

Obiectivele sunt durabilitatea şi eficienţa, în principal de atins prin:

• Reducerea şi optimizarea mişcărilor vehiculelor de mărfuri în interiorul şi spre oraş
• Trecerea de la drum rutier la căi navigabile şi la calea ferată

• Trecerea la utilizarea curată a vehiculelor pentru călătoriile de livrare pe ultimul kilometru

• O viaţă mai uşoară pentru şoferii de camioane şi dube

În plus, aceste priorităţi au fost însoţite şi de obiective cantitative precise, şi anume reducerea emisiilor din sectorul transportului de mărfuri cu 20% și 50% până în 2020, respectiv 2030. Se preconizează că emisiile vor fi reduse în totalitate până în 2050. De asemenea, autorităţile vizează reducerea tranzitului vehiculelor cu 10% până la fiecare termen limită (2020, 2030 și 2050)
.

BULGARIA

În Bulgaria este instituită interdicţia permanentă de circulaţie a autovehiculelor cu masa totală mai mare de 15t pe artera rutieră I-5, tronsonul Tchernootchene – Kardjali:

Vehiculele trebuie să utilizeze următoarele rute:

- direcţia Haskovo – Kardjali: artera rutieră I-5 - artera rutieră III-505

– Manastir - artera rutieră III-507 - Voivodino – Most – Tciflik – Kardjali;

- direcţia Asenovgrad - Kardjali: artera rutieră III-58 - artera rutieră I-5 – artera rutieră III-505 – Manastir - artera rutieră I-5 - artera rutieră III-507 - Voivodino – Most – Tciflik – Kardjali;

- direcţia Mineralni Bani - Kardjali: artera rutieră III-506 – artera rutieră III-806 – artera rutieră I-5 – artera rutieră III-505 - Manastir – artera rutieră III-507 - Voivodino – Most – Ciflik – Kardjali.

Interdicţie temporară estivală:

Pe durata verii, în perioadele cu temperaturi mai mari de 350C, este interzisă circulaţia autocamioanelor cu masa totală mai mare de 20t, între orele 12.00 şi 19.00. Datele de introducere şi încetare a interdicţiei vor fi anunţate în presă cu cel puţin 2 zile înainte.

Interdicţie

- Pentru circulaţia autovehiculelor cu dimensiuni şi mase mai mari decât cele autorizate:

- în cazul in care vizibilitate scade sub 50 de metri din cauza ceţii, ploilor torenţiale sau ninsorii;

- în cazul în care există polei;

- în timpul orelor din toiul nopţii şi la orele de vârf din timpul zilei, cu excepţia cazurilor de urgenţă sau catastrofă naturală. 
CEHIA

Interdicţie: Autovehicule de marfă cu masa totală maxim autorizată mai mare de 7,5t şi combinaţiile de vehicule cu masa totală maxim autorizată mai mare de 3,5t

Teritoriu: Autostrăzi şi drumuri naţionale

Perioada: 
- În zilele de duminică şi de sărbătoare între orele 0.00 şi 22.00

- În zilele de sâmbătă între orele 7.00 şi 20.00, în perioada 1 iulie – 31 august.

Interdicţie: - Autovehicule cu motor special şi căruţe cu două roţi a căror lăţime depăşeşte 0,60 metri.

Teritoriu: Drumuri naţionale principale în afara zonelor urbane

Perioada: În perioada 15 aprilie – 30 septembrie:

- în zilele de vineri şi ajunul zilelor de sărbătoare între orele 15.00 şi 21.00

- în zilele de sâmbătă şi în prima zi a unei suite de zile de sărbătoare între orele 07.00 şi 11.00

- în zilele de duminică şi în ultima zi a unei suite de zile de sărbătoare între orele 15.00 şi 21.00

Excepţii:

- Vehiculele utilizate în transportul combinat, de la expeditor până la punctul de încărcare cel mai apropiat sau de la punctual de descărcare cel mai apropiat, până la destinatar;

- Vehicule utilizate pentru transporturi agricole sezoniere;

- Vehicule utilizate pentru construcţia şi întreţinerea drumurilor;

- Vehicule utilizate pentru transportul mărfurilor perisabile;

- Vehicule utilizate pentru transportul de animale vii;

- Transportul de carburanţi pentru benzinării;

- Vehicule utilizate pentru încărcarea sau descărcarea avioanelor, vapoarelor sau trenurilor, până la o distanţă de 100 km;

- Vehiculele care transportă poşta;

- Vehiculele goale, care se află în relaţie cu unul din tipurile de transport mai sus menţionate;

- Vehicule utilizate pentru intervenţii în cazuri de catastrophe naturale;

- Vehicule aparţinând armatei, poliţiei sau pompierilor;

- Vehiculele care transportă substanţe chimice sensibile la schimbările de temperatură sau susceptibile de cristalizare
.

FRANŢA

Interdicţie: Autovehicule sau combinaţii rutiere cu masa totală maxim autorizată mai mare de 7,5 t.
Teritoriu: Pe întreaga reţea de drumuri şi autostrăzi

Perioada: Sâmbăta şi în ajunul zilelor de sărbătoare de la orele 22.00 până duminica şi în zilele de sărbătoare la orele 22.00.

Derogări permanente, care nu fac obiectul unei autorizaţii speciale, sunt acordate 
1. autovehicule care transportă exclusiv animale vii, produse sau alimente perisabile cu condiţia ca masa acestora să fie cel puţin jumătate din sarcina utilă a vehiculului sau să ocupe cel puţin jumătate din suprafaţa utilă de încărcare a vehiculului. În cazul livrărilor multiple, aceste condiţii de încărcare minimă nu sunt cerute mai departe de primul punct de livrare dacă celelalte livrări au loc într-o zonă limitată la regiunea de origine a primului punct de livrare şi a departamentelor sale limitrofe, sau la regiunea primului punct de livrare şi regiunile sale limitrofe în limita a 150 kilometri de la primul punct de livrare. 

Deplasările vehiculelor vizate mai sus nu sunt supuse condiţiilor de încărcare minimă dacă ele constau în operaţiuni de colectare limitate la o zonă constituită din regiunea de origine şi departamentele sale limitrofe, sau din regiunea de origine şi regiunile sale limitrofe în limita a 150 kilometri de la primul punct de colectare. 

Vehiculele care transportă cai de curse nu sunt supuse condiţiilor de încărcătură minimă. 

Vehiculele care transportă porumbei călători sunt autorizaţi să circule în gol pe întreaga reţea rutieră. 

Sunt considerate alimente perisabile: ouă în coajă - peşte, crustacee şi scoici vii - orice produs alimentar a cărui conservare necesită refrigerare, orice produs refrigerat sau congelat şi în special produsele din carne, produsele din peşte, laptele şi produsele din lapte, produsele din ouă şi produsele pe bază de ouă, drojdiile, produsele vegetale inclusiv sucurile de fructe refrigerate şi vegetalele crude tăiate bune de utilizare; orice produs alimentar care trebuie să fie obligatoriu menţinut la rece: fructe şi legume proaspete, flori tăiate, plante şi flori în ghiveci, miere, animale tăiate.

2a. Vehicule care asigură, pe durata recoltelor, colectării şi transportului de produse agricole de la locul de recoltă la locul de stocare, de condiţionare, de tratare sau de transformare a acestor produse, în zona formată de regiunea de origine şi departamentele sale limitrofe sau regiunea de origine şi regiunile limitrofe în limita a 150 kilometri.

2b. Vehicule care, în perioada campaniei de recoltare a sfeclei, transportă sfeclă de la uzinele de tratare către locurile de stocare sau utilizare. Aceste vehicule nu vor putea utiliza reţeaua rutieră. 

3a. Vehicule cu încărcătură indispensabile instalării manifestaţiilor economice, sportive, culturale, educative sau politice autorizate, sub rezerva ca manifestaţia care justifică deplasarea să se deruleze în aceeaşi zi sau a doua zi cel mai târziu deplasării. 

3b. vehicule care transportă artificii de divertisment autorizate în aceeaşi zi sau a doua zi; 

3c. vehicule care transportă hidrocarburi gazoase în amestec lichefiat, NSA, nr.ONU 1965 sau produse petroliere nr.ONU 1202, 1203, 1223 necesare desfăşurării competiţiilor sportive autorizate, sub rezerva ca manifestaţia care justifică deplasarea să se deruleze în aceeaşi zi sau a doua zi cel mai târziu deplasării. 

4. vehicule care transportă exclusiv presă; 

5. vehicule care efectuează mutări de birou sau de uzină în mediu urban; 

6. vehicule special angajate pentru vânzare ambulantă a produselor transportate, în interiorul unei zone constituite de regiunea de origine şi departamentele sale limitrofe sau regiunea de origine şi regiunile sale limitrofe în limita a 150 km; 

7. vehicule comercianţilor utilizate pentru vânzarea produselor acestora în târguri sau pieţe, în interiorul zonei constituite de regiunea de origine şi departamentele sale limitrofe sau regiunea de origine şi regiunile sale limitrofe în limita a 150 km; 

8. vehicule utilizate pentru efectuarea transporturilor de marfă aeriene sub acoperirea unei scrisori de transport aerian;

9. vehicule de transport deşeuri provenite din spital şi mărfuri necesare funcţionării spitalelor; 

10. vehicule care transport gaz medical; 

11. vehicule care transport aparate de radiografie gama industriale. 

Pentru ansamblul vehiculelor care beneficiază de derogare permanentă, circulaţia în gol este autorizată în zona limitată regiunii ultimului punct de descărcare şi departamentele sale limitrofe sau regiunii ultimului punct de descărcare şi regiunile sale limitrofe în limita a 150 km. 

Pentru vehiculele vizate la punctele 3, 6 şi 7, circulaţia cu încărcătură este autorizată la sfârşitul manifestării sau vânzării şi departamentele sale limitrofe sau regiunii locului manifestaţiei sau vânzării şi regiunile sale limitrofe în limita a 150 km. 

Dacă nu sunt dispoziţii contrare, pentru aplicarea dispoziţiilor prezentului articol, regiunea de origine este regiunea de plecare a vehicului (sau intrării în Franţa) pentru operaţiunea respectivă.
În cazul livrărilor multiple, aceste condiţii de încărcare minimă nu sunt cerute mai departe de primul punct de livrare dacă celelalte livrări au loc într-o zonă limitată la regiunea de origine a primului punct de livrare şi a departamentelor sale limitrofe, sau la regiunea primului punct de livrare şi regiunile sale limitrofe în limita a 150 kilometri de la primul punct de livrare.

Deplasările vehiculelor vizate mai sus nu sunt supuse condiţiilor de încărcare minimă dacă ele constau în operaţiuni de colectare limitate la o zonă constituită din regiunea de origine şi departamentele sale limitrofe, sau din regiunea de origine şi regiunile sale limitrofe în limita a 150 kilometri de la primul punct de colectare.

Sunt considerate alimente perisabile: ouă în coajă - peşte, crustacee şi scoici vii - orice produs alimentar a cărui conservare necesită refrigerare, orice produs refrigerat sau congelat şi în special produsele din carne, produsele din peşte, laptele şi produsele din lapte, produsele din ouă şi produsele pe bază de ouă, drojdiile, produsele vegetale inclusiv sucurile de fructe refrigerate şi vegetalele crude tăiate bune de utilizare; orice produs alimentar care trebuie să fie obligatoriu menţinut la cald: fructe şi legume proaspete, flori tăiate, plante şi flori în ghiveci, miere, animale tăiate.

Derogări în zona de frontieră (acordate de prefectul departamentului frontalier)

Pentru diminuarea consecinţelor datorate lipsei de armonizare cu ţările vecine, privind interdicţiile de trafic, prefecţii departamentelor frontaliere sunt împuterniciţi să acorde scutiri de interdicţii generale de trafic.

Derogări individuale pe termen scurt (acordate de prefectul departamentului frontalier)

Pentru vehiculele care prestează operaţiuni de transport considerate indispensabile şi urgente. Autorizaţia de trafic corespunzătoare este emisă de către prefectul departamentului frontalier unde are loc încărcarea pe o perioadă care nu trebuie să depăşească durata de interdicţie pentru care derogarea este solicitată. Pentru operaţiunile de transport începute în străinătate, această autorizaţie este emisă de către prefectul departamentului de intrare în Franţa.

Derogare individuală pe termen lung (acordată de prefectul departamentului frontalier)

Acest tip de autorizaţie emisă pentru o perioadă de maxim un an se acordă:

- vehiculelor angajate în asigurarea funcţionării întreprinderilor care operează permanent sau pentru evitarea unei întreruperi în aprovizionare. Autorizaţiile pentru aceste operaţiuni de transport sunt emise de prefectul departamentului în care are loc încărcarea sau intrarea în Franţa, după ce au fost aprobate de către prefectul departamentului punctului de destinaţie, sau

de ieşire din Franţa;

- vehiculelor care contribuie la furnizarea de servicii publice sau servicii de urgenţă pentru nevoile colective imediate. Autorizaţiile pentru aceste operaţiuni de transport sunt emise de prefectul de plecare.

Pentru orice vehicul căruia i s-a acordat derogarea permanentă sau derogarea individuală pe termen lung, şoferul va trebui să demonstreze agenţilor de control al traficului că operaţiunea de transport este conformă cu prevederile derogării respective. Autorizaţiile pe termen scurt sau lung trebuie să fie conforme cu modelele ataşate decretului respectiv.

Interdicţie: Transportul de mărfuri periculoase, inclusiv deplasările autovehiculelor neîncărcate destinate transporturilor de mărfuri periculoase în cisterne

Teritoriu: Pe întreaga reţea de drumuri şi autostrăzi

Perioada: Sâmbăta şi în ajunul zilelor de sărbătoare de la orele 12.00 până duminică şi în zilele de sărbătoare la orele 24.00.

Excepţii: transporturi pentru furnizarea de hidrocarburi şi gaz lichefiat pentru utilizare casnică sâmbăta şi în ajunul zilelor de sărbătoare între orele 12.00 şi 20.00.

Interdicţii de vară

Interdicţie: Autovehicule şi ansambluri de vehicule cu masa totală maxim autorizată mai mare de 7,5t

Teritoriu: Întreaga reţea de drumuri şi autostrăzi

Perioada: - În zilele de sâmbătă 16, 23 şi 30 iulie; 6 şi 20 august între orele 7.00 şi 19.00.

Interdicţie: Autovehicule care transportă mărfuri periculoase

Teritoriu: Întreaga reţea de drumuri şi autostrăzi

Perioada: - În zilele de sâmbătă 16, 23 şi 30 iulie; 6 şi 20 august între orele 7.00 şi 24.00.

Excepţii: Transporturi pentru livrarea de hidrocarburi şi gaz lichefiat pentru uz casnic în zilele de sâmbătă indicate mai sus între orele 7.00 şi 19.00.

Interdicţie: Autocare ce transportă grupuri mai mari de 15 copii până la 16 ani în afara zonelor stabilite de departamentul de plecare şi de cele limitrofe

Teritoriu: Întreaga reţea de drumuri şi autostrăzi

Perioada: Sâmbătă 30 iulie între orele 0.00 şi 24.00.

Interdicţie de iarnă

Interdicţie: Autovehicule şi ansambluri de vehicule cu masa totală maxim autorizată mai mare de 7,5t

Perioada: - În zilele de sâmbătă 12, 19 şi 26 februarie; 5 martie între orele 7.00 şi 18.00.

Interdicţie: Autovehicule care transportă mărfuri periculoase

Perioada: - În zilele de sâmbătă 12, 19 şi 26 februarie; 5 martie între orele 7.00 şi 24.00.

Excepţii: Transporturi pentru livrarea de hidrocarburi şi gaz lichefiat pentru uz casnic în zilele de sâmbătă indicate mai sus între orele 7.00 şi 18.00.

În Franţa există de asemenea interdicţii locale în zona Parisului şi în zona ILE-DE-FRANCE.

Restricţii locale - Paris

Această reglementare privind livrarea şi încărcarea mărfurilor se aplică operatorilor profesionişti de transport care transport o livrare şi/sau încarcă mărfuri în Paris; companii care transportă, livrează sau încarcă mărfuri în cadrul activităţii lor; persoane care ocazional transferă mărfuri.

Interdicţie: Autovehicule cu o suprafaţă mai mică de 29m2 şi cu motor electric, pe gaz sau hibrid sau care îndeplinesc cerinţele Euro 3 standard (până la 31 decembrie 2008), Euro 4 standard (de la 1 ianuarie 2009) sau Euro 5 (de la 1 ianuarie 2010 )

Interdicţie: Cu excepţia şoselei de centură pariziene şi Bulevardului Maréchaux, unde nu sunt restricţii (cu excepţia transportului de mărfuri periculoase), accesul şi tranzitarea Parisului de către vehiculele de marfă sunt restricţionate după cum urmează:

a) Pe benzile roşii (străzile principale) şi benzile pentru autobuze pentru toate vehiculele

- între 07.30 şi 09.30 şi între 16.30 şi 19.30

Aceste interdicţii nu se aplică pentu vehiculele următoare:

- Camionete pentru servicii de securitate;

- Vehicule ale poştei;

- Vehicule cu suprafaţa mai mică de 16 m, folosite pentru aprovizionarea pieţelor acoperite.

b) Pe alte drumuri

- pentru vehiculele cu suprafaţă la sol mai mică de 16 m, nu există interdicţie;

- vehiculele cu suprafaţă la sol între 16 m şi 24 m, sunt interzise între orele 16.30 şi 19.30;

- vehiculele cu suprafaţă la sol mai mare de 24 m, sunt interzise între orele 07.30 şi 19.30.

Restricţiile nu se aplică pentru următoarele vehicule:

Fără condiţii de suprafaţă

- vehicule ale poştei;

- vehicule de întreţinere a şoselei;

- camionete pentru servicii de securitate;

- camionete de mutat;

- vehicule care transportă maşini;

- vehicule care transportă materiale către sau de la şantiere;

- vehicule care transportă făină;

- cisterne.

Cu condiţii de suprafaţă

- vehicule frigorifice cu o suprafaţă la sol mai mică de 28m;

- vehiculele care aprovizionează pieţele acoperite cu o suprafaţă la sol mai mică de 16m.

Suprafaţa la sol considerată este

- pentru un vehicul articulat, cea a unei semi-remorci;

- pentru un tren rutier, cea a două vehicule.

Inspectoratul de poliţie poate autoriza companiile să ridice marfa.

Oprirea în zonele de livrare din Paris este limitată la 30 minute. 

Utilizarea discului „Livrare de Mărfuri” (Livraison Marchandises) este obligatorie pentru a indica momentul sosirii şi tipul motorului. Discurile sunt disponibile de la autorităţile oraşului Paris, asociaţiile profesionale, Camera de Comerţ şi inspectoratele de poliţie. Discul trebuie afişat în mod vizibil în spatele parbrizului. 

Pe benzile dedicate autobuzelor, zonelor de livrare sunt pentru opriri limitate şi nu pentru parcare. Ele sunt rezervate exclusiv pentru încărcarea şi descărcarea mărfurilor de profesionişti care utilizează autovehicule de marfă.
Restricţii locale - Ile-de-France

Interdicţii

1.Pentru vehiculele a căror masă totală autorizată depăşeşte 7,5 tone

Din Paris – spre alte zone (pentru RN118 vezi „Restricţiile permanente”):

Vineri 16.00-21.00

Sâmbătă 10.00-18.00 şi 22.00-24.00

Ajunul sărbătorilor legale 16.00-24.00

Duminica, sărbătoare legală 00.00-24.00

Din alte zone – spre Paris

Sâmbătă, ajunul unei sărbători legale 22.00-24.00

Dumincă, sărbătoare legală 00.00-24.00

Luni, următoarea zi după sărbătoarea legală 06.00-10.00

2. Pentru vehiculele care transportă mărfuri periculoase şi a căror masă totală autorizată depăşeşte 7,5 tone.

Din Paris–spre alte zone (pentru RN118 vezi „Restricţiile permanente”):

Vineri 16.00-21.00

Sâmbătă 10.00-24.00

Ajunul sărbătorilor legale 12.00-24.00

Duminica, sărbătoare legală 00.00-24.00

Din alte zone – spre Paris

Sâmbătă, ajunul unei sărbători legale 12.00-24.00

Dumincă, sărbătoare legală 00.00-24.00

Luni, următoarea zi după sărbătoarea legală 06.00-10.00

RN118 spre Paris, transportul de hidrocarburi

Sâmbătă, ajunul unei sărbători legale 20.00-24.00

Dumincă, sărbătoare legală 00.00-24.00

Luni, următoarea zi după sărbătoarea legală 06.00-10.00

3. Pentru vehiculele care transportă mărfuri periculoase şi a căror masă totală autorizată este mai mica de 7,5 tone.

Din Paris – spre alte zone (pentru RN118 vezi „Restricţiile permanente”):

Sâmbătă, ajunul unei sărbători legale 12.00-24.00

Duminica, sărbătoare legală 00.00-24.00

Din alte zone – spre Paris

Sâmbătă, ajunul unei sărbători legale 12.00-24.00

Dumincă, sărbătoare legală 00.00-24.00

RN118 spre Paris, transportul de hidrocarburi

Sâmbătă, ajunul unei sărbători legale 20.00-24.00

Dumincă, sărbătoare legală 00.00-24.00
 

Proiectul "Zona cu emisii scăzute" şi acţiunile care sprijină activităţile de transport comercial din Paris. Oraşul Paris doreşte să devină lider în ceea ce priveşte măsurile de îmbunătăţire a calităţii aerului şi doreşte să atingă 50% din livrările non diesel în Paris până în 2017, 100% până în 2020. Un plan realist şi măsuri eficiente au fost stabilite şi anunţate în februarie 2015. În mod progresiv, până în 2020, toate vehiculele sub Euro 4 vor fi interzise. Sprijinul financiar este oferit companiilor mici.
În prima etapă, începând cu 1 iulie 2015, camioanele grele, autobuze şi autocare ≤ Euro 2 vor fi interzise între orele 8:00 și 8:00 în fiecare zi; în a doua etapă, de la 1 iulie 2016, camioanele grele, autobuze şi autocare ≤ Euro 2 vor fi interzise 24 de ore din 24 şi alte vehicule ≤ Euro 1 vor fi interzise de luni până vineri. Apoi, al treilea pas, între 2017 și 2020, toate vehiculele ≤ Euro 2, 3 și 4 vor fi interzise treptat. Controlul va fi manual în prima faza (vehiculele vor fi oprite şi controlate de poliţia municipală). În a doua etapă, controlul va fi în continuare manual, dar cu implementarea unui sistem naţional de autocolante şi efectuat de poliţia naţională. În viitor (de la 2017) este prevăzut control automat (RFID). Se defineşte un sistem colectiv pentru vehicule specifice.

GERMANIA

Interdicţie: Autovehicule de marfă cu masa totală maxim autorizată peste 7,5t precum şi autovehiculele cu remorcă

Teritoriu: Toată reţeaua de drumuri şi autostrăzi

Perioada: În zilele de duminică şi de sărbătoare între orele 0.00 şi 22.00.

Interdicţie estivală

Teritoriu: Anumite tronsoane din reţeaua de drumuri şi de autostrăzi

Perioada: De la 1 iulie la 31 august, in fiecare sâmbăta între orele 07.00 şi 20.00

Excepţii:

- Transporturi combinate de mărfuri cale ferată/şosea, de la expeditor până la cea mai apropiată gară de încărcare corespunzătoare sau de la cea mai apropiată gară de descărcare desemnată până la destinatar, pe o distanţă de maximum 200 de kilometri; (nu există limite de distanţe pe timpul restricţiilor suplimentare pe timp de vară); transporturi combinate de mărfuri mare/şosea, între locul de încărcare sau de descărcare şi un port situat pe o rază de maxim 150 de kilometri (încărcare sau descărcare).

- Livrările de lapte proaspăt şi de produse lactate proaspete, de carne proaspătă şi derivate proaspete ale acesteia, peşte proaspăt, peşti vii şi derivatele proaspete ale acestora, mărfuri perisabile (fructe şi legume).

- Vehicule goale, aflate în legătură cu operaţiunile de transport menţionate la punctul de mai sus.

- Operaţiuni de transport care utilizează vehicule supuse Legii Federale privind obligaţiile de serviciu; orice transport va fi însoţit de autorizaţia corespunzătoare, care va fi prezentată spre control oricărei persoane îndreptăţite în acest sens.

De asemenea, sunt scutite de interdicţie vehiculele care aparţin poliţiei şi poliţiei federale de frontieră, pompierilor, şi serviciilor de intervenţie în caz de catastrofă, armatei federale şi trupelor de staţionare aliate.

Pentru operaţiunile de transport care nu se află sub acoperirea excepţilor mai sus menţionate, este necesară obţinerea autorizaţiilor. Acestea vor fi emise doar în caz de necesitate, când nu este posibil ca marfa să fie livrată cu alte mijloace de transport.

Interdicţie de noapte

Interdicţia nocturnă este instituită pe anumite trasee bine stabilite, care sunt semnalizate prin indicatoare
.

GRECIA

Interdicţie: Autovehicule de transport marfă cu sarcina utilă mai mare de 1,5t

Perioada: - În zilele de 5 ianuarie, 7 ianuarie, 3 martie, 24 martie, 28 aprilie, 29 aprilie, 2 iunie, 27 octombrie şi în fiecare zi de vineri între orele 15.00 şi 21.00

Teritoriu: - Autostrada Atena – Corint – Patra, în direcţia Patra, între intersecţiile bulevardul Kifissos şi bulevardul Rio;

- Autostrada Atena – Lamia – Salonic, în direcţia Salonic, între intersecţiile Tatoi (Metamorfossi) şi Raches Fthiotidos;

- Autostrada Salonic – Kavala, de la km 11 la podul peste râul Strimonas, în direcţia Kavala;

- Autostrada Salonic – N. Moudania, de la podul Ryssio si km 34 în direcţia N. Moudania;

- Autostrada Schimatari – Chalkida, in directia Chalkida, de la intersecţia cu autostrada Atena – Lamia până la podul Chalkida;

- Autostrada Atena – Salonic, in directia Salonic de la km 371 la km 410

- Drumul Lagada – Redina, de la Nymphopetra la intersectia Redina

Excepţii: - Transporturile de lapte, peşte, carne proaspete şi animale vii precum şi transporturile de fructe şi legume proaspete de la Corinth la Rio

Perioada: - În zilele de 2 ianuarie, 6 ianuarie, 9 ianuarie, 6 martie, 27 martie, 2 mai, 4 iunie, 30 octombrie si in fiecare zi de duminică între orele 15.00 şi 23.00;

Teritoriu: 

- Autostrada Patras – Corint – Atena, în direcţia Atena, între intersecţia Rio si bulevardul Kifissos;

- Autostrada Salonic – Atena în direcţia Atena, între intersecţiile Raches Fthiotidos şi Tatoi (Metamorfossi);

- Autostrada Salonic – Kavala, între km 11 şi podul peste râul Strimonas, în direcţia Salonic;

- Autostrada Salonic – N. Moudania, de la podul Ryssio la km 34, în direcţia Salonic;

- Autostrada Schimatari – Chalkida, in directia Atena, de la podul Chalkida la intersectia cu autostrada Atena – Lamia;

- Autostrada Atena – Salonic, in directia Atena, de la km 410 la km 371;

- Drumul Lagada – Redina de la intersectia Redina la Nymphopetra

Excepţii: Transporturile de lapte, peşte, carne proaspete şi animale vii
.
ITALIA

Interdicţie: Autovehicule şi combinaţiile de vehicule cu masa totală maxim autorizată peste 7,5t
Teritoriu: Întreg teritoriul ţării

Perioada: Duminica:

- în lunile ianuarie, februarie, martie, aprilie, mai, octombrie, noiembrie şi decembrie între orele 8.00 şi 22.00 şi

- în lunile iunie, iulie august şi septembrie între orele 07.00 şi 24.00.

Dacă capul tractor dintr-un ansamblu de vehicule circulă fără semiremorcă, limitarea masei indicate mai sus se aplică numai capului tractor, iar dacă capul tractor nu este destinat încărcării, tara acestuia va fi luată în considerare. 
Pentru vehiculele care provin din străinătate sau din Sardinia şi care posedă documente ce atestă originea transportului, ora iniţială a intervalului de interdicţie va fi decalată cu 4 ore. În cazul în care un vehicul care vine din străinătate are la bord un singur şofer a cărui perioadă de odihnă zilnică, aşa cum este prevăzută prin directiva CEE 3280/85, coincide cu această perioadă de 4 ore, perioada de interdicţie va începe la sfârşitul perioadei de odihnă.

Pentru vehiculele care pleacă în afara ţării, care au documente ce atestă destinaţia transportului, perioada de la finele interdicţiei este anticipată cu 2 ore. Pentru vehiculele cu destinaţia Sardinia, care au documentele ce atestă destinaţia transportului, sfârşitul interdicţiei este anticipat cu 4 ore.

Finalul interdicţiei este anticipat de asemenea cu 4 ore pentru vehiculele care au ca destinaţie interporturile naţionale (Bologna, Padova, Verona Quadrante Europe, Turin, Orbassano, Rivalta Scrivia, Trento, Novare şi Parma-Fontevivo) sau terminalele intermodale (Busto Arsizio, Milan -Rogoredo şi Milan - smistamento) şi care transportă mărfuri destinate altor ţări. Această regulă se aplică de asemenea vehiculelor care transportă unităţi de încărcare goale (containere, cutii mobile, semiremorci) destinate exportului şi care trec prin aceste interporturi sau terminale intermodale, ca şi vehiculelor care vor fi urcate pe tren. Vehiculele în cauză trebuie să aibă documentaţia corespunzătoare (ordin de expediţie) care să ateste destinaţia mărfurilor.

Pentru vehiculele care circulă în Sardinia care au documentaţia ce atestă originea transportului şi care vin dintr-o altă regiune a teritoriului naţional, începutul perioadei de interdicţie este întârziat cu 4 ore. Cu scopul de a încuraja utilizarea transportului intermodal, această derogare se aplică vehiculelor care circulă în Sicilia şi care au sosit pe ferry călătorind dintr-o altă regiune a teritoriului naţional, cu excepţia celor sosite din Calabria, cu condiţia să aibă documentaţia necesară care să dovedească originea transportului.

Interdicţiile de circulaţie nu se aplică vehiculelor care circulă în Sardinia şi se îndreaptă strict către unul din porturi pentru a se îmbarca pe ferry şi având ca destinaţie o altă regiune a teritoriului naţional, cu condiţia să deţină documentele care atestă destinaţia transportului, o rezervare sau un bilet pentru ferry. Această derogare se aplică vehiculelor care circulă în Sicilia şi care se îndreaptă pe ferry spre o altă regiune a teritoriului naţional, cu excepţia Calabriei.

Cu scopul de a ţine cont de dificultăţile de circulaţie generate de lucrările de modernizare a autostrăzii Salerno - Reggio Calabria precum şi cele legate de serviciile ferry spre şi dinspre Calabria, şi cu excepţia cazurilor menţionate în cele două paragrafe precedente, debutul şi finele perioadei de interdicţie sunt respectiv întârziate sau anticipate cu 2 ore pentru vehiculele care provin sau care se duc spre Sicilia, cu condiţia să aibă documentaţia care să ateste originea sau destinaţia transportului.

În scopul aplicării măsurilor indicate mai sus, vehiculele care provin sau au ca destinaţie Republica San Marino sau Statul Vatican sunt assimilate vehiculelor care provin sau care au ca destinaţie interiorul teritoriului naţional.

Excepţii:

- Autovehiculele care transportă carburant şi combustibil destinat distribuţiei şi consumului;

- Autovehiculele care transportă animale de curse pentru concursuri autorizate a avea loc într-o perioadă de 48 de ore după transport sau care au avut loc într-o perioadă de 48 ore înaintea transportului;

· Autovehiculele care transportă exclusiv produse de uz medical;

- Autovehiculele care transportă exclusiv lapte (cu excepţia celui conservat pe termen lung). Aceste autovehiculele trebuie să fie echipate cu panouri verzi având dimensiunile 50cm/40cm, inscripţionate cu litera “d” mică, de culoare neagră şi înălţime 20cm. Panourile trebuie fixate vizibil pe părţile laterale şi pe partea din spate a autovehiculului.

- Autovehiculele care transportă mărfuri alimentare perisabile sub regim ATP;

- Autovehiculele care transportă mărfuri perisabile cum sunt fructele şi legumele proaspete, carnea şi produsele de peşte proaspete, flori tăiate, lactate proaspete, precum şi animale vii destinate abatoarelor sau cele ce vin din străinătate. Autovehiculele trebuie să fie echipate cu panouri verzi având dimensiunile 50cm/40cm, inscripţionate cu litera “d” mică, de culoare neagră şi înălţime 20cm. Panourile trebuie fixate vizibil pe părţile laterale şi pe partea din spate a autovehiculului. 
De asemenea, fac parte dintre excepţii cu condiţia de a avea o autorizaţie prefectorială:

- Autovehiculele care transportă produse care datorită naturii lor sau a factorilor climatici sau sezonieri sunt susceptibile a se deteriora repede şi trebuie transportate rapid de la locul de fabricaţie la locul de depozitare sau de vânzare;

- Autovehiculele care transportă mărfuri ce se deteriorează datorită condiţiilor climatice sau sezoniere şi care trebuie transportate rapid la locul de depozitare sau vânzare sau autovehiculele care transportă furaje;

- Autovehiculele care transportă mărfuri în caz de necesitate absolută sau urgenţă.

Autovehiculele din aceste 2 categorii trebuie să fie echipate cu panouri verzi având dimensiunile 50cm/40cm, inscripţionate cu litera “a” mică, de culoare neagră şi înălţime 20cm. Panourile trebuie fixate vizibil pe părţile laterale şi pe partea din spate a autovehiculului.

Derogări

Cererile de derogare trebuie să fie depuse în timp la Prefectura provinciei de plecare (cu cel puţin 10 zile înainte). Aceasta, după verificarea validităţii şi urgenţei motivelor invocate, ţinând cont de condiţiile de circulaţie locale şi generale, poate emite o autorizaţie care va arăta: durata valabilităţii inferioară termenului de 6 luni; numărul de înmatriculare al vehiculului; punctele de plecare şi sosire; traseul ales şi produsul transportat.

Pentru transporturile venind din străinătate, cererile de derogare trebuie adresate de către comanditarul sau de către destinatarul mărfii la Prefectura Provinciei în care este situat punctul de intrare în Italia. Prefecţii trebuie să ia în considerare, în mod special, în afara motivelor de urgenţă, distanţa până la destinaţia finală, tipul de cursă şi localizarea serviciilor referitoare la frontieră. Prin analogie, în cazul vehiculelor care vin dinspre sau se duc spre Sicilia, prefecţii vor trebui să ţină cont de dificultăţile legate de situaţia geografică specifică a Siciliei şi, mai ales, de timpul necesar traversării cu feribotul.

În perioadele în care funcţionează interdicţiile de circulaţie, prefecturile pe al căror teritoriu sunt situate punctele de frontieră pot deplaseze până la parcările (autoporturile) situate în apropierea frontierelor.

Interdicţie: Autovehicule ce transportă mărfuri periculoase indiferent de masă
Teritoriu: Întreg teritoriul ţării

Perioada: În afara datelor sus-menţionate în perioada 1 iunie – 22 septembrie de vinerea orele 18.00 până duminica orele 24.00.

Excepţii

Pot fi acordate derogări numai în cazuri de necesitate absolută sau de urgenţă, în cazul lucrărilor de importanţă naţională care fac indispensabilă munca cu foc continuu chiar în zilele de sărbătoare. Aceste autorizaţii vor fi limitate la arterele rutiere cu trafic redus şi la comunele adiacente locurilor de lucru în cauză. Nu se vor elibera autorizaţii în zilele cu trafic turistic maxim,în regiunile respective
.

"Eco-Logis" este un serviciu de distribuţie operaţional în zona urbană din Brescia (Lombardia-nordul Italiei), concentrându-se asupra centrului istoric al oraşului şi zonei sale de trafic redus (Low Traffic Zone).

Managerul este Brescia Mobilità, companie internă a oraşului Brescia, în parteneriat cu OMB Internaşional (Logistic Manager), Cooperativa Facchini Bresciani (Personal Manager) şi Consorzio Brescia Mercati S.p.A. (proprietar Depot). Serviciul funcţionează din 2012 şi a fost motivat de obiectivul de a reduce congestionarea traficului şi poluarea în centrul oraşului Brescia.

Congestia generată de multe vehicule de transport care se deplasează şi din care se descarcă pe străzile înguste ale centrului oraşului este redusă de prezenţa serviciului Eco-Logis şi a camioanelor sale care funcţionează cu factori de încărcare mult mai mari.

Eco-Logis operează un Centru de consolidare urbană de 400 m2 situat lângă piaţa generală de gros din Brescia. Depozitul are 3 compartimente de încărcare, iar un spaţiu cu temperatură controlata  este disponibil pentru o eventuală extindere a serviciului la distribuirea bunurilor perisabile. Serviciul de livrare este asigurat de 3 camionete complet electrice (5-15 m3 și 700-900 kg), operate de şoferii Cooperativei Facchini Bresciani. Întreţinerea vehiculelor este asigurată de OMB International. Toate vehiculele sunt echipate cu dispozitive de urmărire prin satelit şi de urmărire. Fiecare livrare poate fi urmărită de la depozit până la destinaţia finală, precum şi prin intermediul unui site accesibil clienţilor şi operatorilor.

Vehiculele Eco-Logis au dreptul să acceseze liber Brescia LTZ în mod liber, fără limitare de timp, în timp ce toate celelalte vehicule trebuie să respecte regulile ferestrei de timp pentru acces şi încărcare / descărcare. Politica de restricţionare a accesului la LTZ a fost pusă în aplicare de către Primărie din 12/11/2012 și se preconizează că fereastra de timp va deveni progresiv mai restrânsă. În prezent, accesul la încărcare / descărcare este permis de luni până sâmbătă, între orele 06.30 - 10.30 și 14.00 - 15.30
.

LUXEMBURG

Interdicţie: Autovehicule de marfă cu sau fără remorcă care vin din Belgia sau Germania şi care se deplaseză spre Franţa şi au masa totală maxim autorizată peste 7,5t

Perioada: Sâmbăta şi în ajunul unei zile de sărbătoare de la orele 21.30 până duminica şi în zilele de sărbătoare până la orele 21.45

Interdicţie: Autovehicule de marfă cu sau fără remorcă care vin din Belgia sau Franţa, care se deplaseză spre Germania şi care au masa totală maxim autorizată peste 7,5t

Perioada: Sâmbăta şi ajunul unei zile de sărbătoare de la orele 23.30 şi până duminica şi în zilele de sărbătoare până la orele 21.45

Teritoriu: Toată reţeaua de autostrăzi şi de drumuri.

Excepţii: 
- Vehiculele care transportă animale vii, mărfuri perisabile de origine animală, indiferent de starea lor (proaspete, congelate, conservate prin sărare, afumare, uscare sau sterilizare), mărfuri perisabile de origine vegetală (fructe şi legume) exclusiv în stare proaspătă sau neprelucrată, flori tăiate sau plante şi flori în ghiveci;

- Vehiculele goale care efectuează un transport aflat în legătură cu transporturile menţionate mai sus, cu condiţia ca vehiculele să se îndrepte spre Germania;

- Vehiculele care transportă mărfuri indispensabile pentru desfăşurarea unor evenimente economice, sportive, culturale, educaţionale şi politice autorizate regulamentar;

- Vehiculele implicate într-o operaţiune de transport combinat cale ferată-şosea, între locul de încărcare şi gara de transbordare sau între gara de transbordare şi locul de destinaţie al mărfurilor, cu condiţia ca distanţa acoperită să nu depăşească 200 km şi transportul să aibă loc în direcţia Germania;

- Vehiculele utilizate, în cazuri urgente, de către jandarmerie, poliţie, armată, vamă, apărare civilă şi pompieri, precum şi acelea utilizate pentru a transporta vehicule rămase în pană sau accidentate.

Pentru transporturile spre Franţa, la zilelor de sărbătoare mai sus menţionate se adaugă 8 mai, 14 iulie şi 11 noiembrie, iar pentru transporturile spre Germania se adaugă 14 aprilie, 25 mai, 3 octombrie şi 26 decembrie.

- Staţionarea şi parcarea pe drumurile publice sunt interzise pentru autovehiculele supuse interdicţiei de circulaţie. Interdicţia este valabilă pentru autovehiculele cu sau fără remorcă cu masa totală autorizată peste 7,5t, care sunt înmatriculate în Luxemburg sau au o descărcare parţială în Luxemburg şi care sunt destinate transportului în direcţia Franţa sau Germania.

- Jandarmeria şi poliţia au dreptul să impună şoferilor, care nu respectă interdicţiile de circulaţie sau de staţionare, să se întoarcă în ţările lor de provenienţă sau la sediul firmei respectiv la locul de încărcare/descărcare din Luxemburg.

- Încălcările acestor reglementări sunt sancţionate în conformitate cu prevederile art. 7 modificat al Legii din 14 februarie 1955 privind normele de circulaţie pe drumurile publice.

Interdicţie: Autovehicule de transport marfă cu masa totală maxim autorizată peste 3,5t, cu excepţia vehiculelor aparţinând rezidenţilor

Perioada: În permanenţă
Teritoriu: Accesul la următoarele tronsoane de drum este interzis în ambele direcţii:

- CR150, între intersecţia cu CR152 la Burmerange şi intersecţia cu CR152 la Remerschen;

- CR152, între intersecţia cu CR150 la Burmerange şi intersecţia cu CR152B la Schengen;

- N16, între intersecţia cu N16A la Mondorf-les-Bains şi nodul de circulaţie Mondorf ce leagă autostrada A13 cu N16.

Accesul la următoarele tronsoane de drum este interzis în direcţia indicată:

- nodul de circulaţie Schengen A13, breteaua de acces în direcţia Croix de Bettembourg, între N10 şi N13;

- CR151, de la intersecţia cu drumul N16 la locul denumit “Kapebësch” până la intersecţia cu CR152 la Bech-Kleinmacher;

- CR162, de la intersecţia cu Cr150A la Elvange la intersecţia cu CR152 la Wintrange.

Interdicţie: Autovehicule cu sau fără remorcă cu masa totală maxim autorizată peste 3,5t, cu excepţia acelora care intră în Luxemburg pe o rută situată la nord de punctul de frontieră Steinfort-Rosenberg pe drumul N6 şi la nord de punctul de frontieră Echternach-Echternachbrück pe N 11.

Reglementarea se aplică totuşi:

- autovehiculelor în tranzit în direcţia Franţa care intră în Luxemburg pe N5,

- autovehiculelor care vin din Germania, Franţa sau Belgia şi care se îndreaptă spre polul European de dezvoltare;

- autovehiculelor care traversează Luxemburgul din Rhenania-Palatinat spre Saarland şi invers.

Perioada: Permanent

Teritoriu: Traficul de tranzit este interzis pe o parte a reţelei de drumuri publice. Itinerariile obligatorii sunt semnalizate prin panouri indicatoare şi inscripţionate cu următoarele: 3,5t pe silueta unui autovehicul, precum şi cu indicaţia “Transit Belgium”, “Transit France”, “Transit Germany” sau “Transit Germany/France”.

Încălcările acestei reglementări se sancţionează în conformitate cu prevederile art. 7 modificat al Legii din 14 februarie 1955 privind normele de circulaţie pe drumurile publice
.
POLONIA

Interdicţie: Autovehicule şi combinaţiile de vehicule cu masa totală maxim autorizată peste 12t

Teritoriu: Întreg teritoriul Poloniei

Perioada: - În ajunul urmatoarelor zile de sărbătoare: 16 aprilie, 17 aprilie, 1 mai, 3 mai, 4 iunie, 5 iunie, 15 august, 1 noiembrie, 11 noiembrie, între orele 18.00 şi 22.00;

- În toate zilele de sărbătoare între orele 7.00 şi 22.00.

Interdicţie suplimentară
Interdicţie: Autovehicule de marfă cu masa totală maxim autorizată peste 12t

Teritoriu: Întreg teritoriul Poloniei

Perioada: Din prima zi de vineri care urmează sfârşitului anului şcolar (31 iunie 2006) până pe 31 august, cu excepţia zilei de 15 august:

- vinerea de la ora 18.00 la ora 22.00;

- sâmbăta de la ora 7.00 la ora 14.00;

- duminica de la ora 7.00 la ora 22.00.

Interdicţie temporară
Interdicţie: Autovehicule cu masa totală maxim autorizată peste 12t

Perioada: Între orele 11.00 şi 22.00

Observaţii: În timpul sezonului cald cu temperaturi foarte ridicate care pot cauza deteriorări ale îmbrăcăminţilor bituminoase ale drumurilor aceste interdicţii ar putea fi instituite pe întreaga reţea de drumuri naţionale sau pe cea locală. Datele calendaristice pentru începutul şi sfârşitul interdicţiei vor fi comunicate în presă de Direcţia Generală a Drumurilor din Varşovia.

Excepţii:

- Autovehicule care transportă mărfuri sau alimente perisabile;

- Autovehicule utilizate pentru coletare de lapte proaspăt, porumb sau de animale vii;

- Autovehicule care transportă carburant lichid, produse petroliere, lubrifianţi, piese de schimb sau apă proaspătă pentru aprovizionarea navelor; 

- Autovehicule goale după descărcarea mărfurilor perisabile şi autovehiculele destinate încarcării mărfurilor perisabile;

- Autovehicule care transportă medicamente şi produse medicale;

- Transportul de mărfuri periculoase, care trebuie să îndeplinească reglementările separate, în cantităţi pentru care este necesară utilizarea panoului oranj;

- Transporturi umanitare;

- Transportul de beton;

- Transportul de mărfuri după descărcare la o gară feroviară până la o distanţă de 50 km de la locul de descărcare;

- Autovehicule care intră pe teritoriul Poloniei, după data sau ora interdicţiei până la o distanţă de 25 km de punctul de frontieră şi autovehiculele din zona de frontieră care aşteaptă să părăsească ţara;

- Autovehicule implicate în transportul combinat între locul de încărcare a mărfurilor şi gara de încărcare cea mai apropiată pentru parcursul iniţial şi între gara de descărcare şi locul de descărcare a mărfurilor pentru parcursul final sau pe o rază de 150 km în cazul unui terminal maritim.

Lista mărfurilor perisabile

Carne şi deşeuri comestibile, peşte şi scoici, moluşte şi alte nevertebrate acvatice, produse lactate, în particular iaurt, chefir, smântână fermentată, lapte comestibil, brânză de vaci şi brânză maturată, unt şi îngheţată, ouă de pasăre şi aluaturi pe bază de ouă, flori tăiate şi plante de interior, legume proaspete şi congelate, fructe şi ciuperci, cereale şi produse agricole pentru producţia de alimente, alimente pentru animale şi grăsimi vegetale, produse de morărit, în special produsele acestei industrii, mai ales făină, arpacaş de ovăz, griş şi granule de porumb, grăsime şi ulei de origine animală sau vegetală, conserve, în mod deosebit de carne, pasăre, peşte, legume şi fructe, biscuiţi şi prăjituri, cereale în conserve, făină, amidon, lapte praf precum şi produse de panificaţie, băuturi nealcoolice, resturi şi deşeuri din industria alimentară, alimente preparate pentru animale, sfeclă, cartofi, drojdie şi maia, mediu de cultivare pentru ciuperci.
Comisia Europeană a decis să trimită Polonia în fața Curții de Justiție a UE pentru implementarea incorectă a Directivei 96 privind greutățile și dimensiunile maxime ale vehiculelor. Comisia Europeană a constatat că aceasta restricționează libertatea de a utiliza rețeaua sa rutiera de către anumite camioane, chiar daca sunt conforme cu standardele UE.

Conform legislației poloneze, camioanele cu o greutatea pe osie de peste opt sau 10 tone trebuie să obțină o autorizație specială de la administrațiile responsabile cu drumurile, în vederea utilizarii drumurilor secundare. Acest lucru este valabil chiar și în cazul în care camioanele respective sunt încărcate în conformitate cu legislația UE și, prin urmare, ar trebui să li se permită să utilizeze aceste drumuri fără să solicite autorizații suplimentare. Multe camioane angajate în transportul pe distanțe lungi se află în aceasta situație. "În Polonia, drumurile sunt administrate de către diferite niveluri administrative - comune, județe, regiuni și administrația centrală și, prin urmare, pot fi necesare numeroase autorizații pentru o singură calatorie. În plus, procedura de obținere a unei autorizații necesită timp. Prin urmare, acest fapt creează o povară importanta pentru transportatorii rutieri de marfă și constituie un obstacol în calea bunei funcționări a pieței interne a transporturilor", arată Comisia Europeană.

Directiva 96 stabilește standardul comun de greutăți și dimensiuni pentru anumite categorii de vehicule rutiere, cum ar fi camioanele. "Existența unor standarde diferite în fiecare stat membru, ar putea constitui un obstacol pentru traficul transfrontalier și ar avea efecte negative asupra concurenței loiale", mai spun reprezentanții CE. Pe marea majoritate a drumurilor sale, Polonia restricționează limita de greutate pe osie la 10 tone sau chiar la 8 tone, sub standardul de 11,5 tone stabilit de Directivă. Astfel, în multe dintre marile orașe, centre industriale și economice, platforme logistice și în portul de containere Gdynia nu se poate ajunge decât pe șosele unde există o limită redusă de greutate pe osie
.

SLOVACIA

Interdicţie: Autovehicule şi combinaţiile de vehicule cu masa totală maxim autorizată peste 7,5t; autovehiculele cu masa totală maxim autorizată peste 3,5t cu remorcă sau semiremorcă
Teritoriu: Autostrăzi, drumuri deschise traficului internaţional şi drumuri naţionale (categoria 1)

Perioada: Duminica şi zilele de sărbătoare între orele 0.00 şi 22.00; Sâmbăta în perioada 1 iulie – 31 august între orele 07.00 şi 20.00.

Interdicţie: Autovehicule cu motor special şi căruţe cu două roţi a căror lăţime depăşeşte 0.60 metri.

Perioada: Între 1 iulie – 31 august:

- ultima zi de lucru înaintea zilei de sâmbătă sau a unei zile de sărbătoare şi ultima zi a unei suite de zile de sărbătoare între orele 15.00 şi 21.00.

Excepţii:

- Autocarele;

- Autovehicule care apartin forţelor armate, poliţiei şi Serviciului Slovac de Securitate;

- Autovehicule care sunt indispensabile transportului agricol sezonier;

- Autovehicule utilizate pentru transportul la spitale sau instituţii medicale a materialului medical sau a produselor farmaceutice sau biologice sau care trebuie să asigure funcţionarea echipamentului medical în spitale sau instituţii medicale;

- Autovehicule folosite în transportul combinat sau pentru încărcarea sau descărcarea navelor şi trenurilor pe teritoriul Slovaciei;

- Autovehicule folosite în cadrul manifestaţiilor culturale sau sportive şi în special pentru transportul ambarcaţiunilor, motocicletelor, cailor şi păsărilor;

- Autovehiculele de intervenţie în cazul unor accidente sau dezastre naturale;

- Autovehiculele folosite pentru transportul mărfurilor perisabile sau a animalelor vii.

Derogări:

În conformitate cu Art. 315, alineatul 127 din Legea 1996, autorizaţia de circulaţie în timpul perioadei de interdicţie poate fi acordată în cazuri excepţionale sau inevitabile, cu condiţia ca securitatea publică să nu fieameninţată. Autorizaţia de circulaţie pe teritoriul unei singure regiuni este eliberată de către Inspectoratul Regional de Poliţie din zona în cauză.

Autorizaţia de circulaţie pe teritoriul mai multor regiuni este eliberată de către Departamentul Poliţei Circulaţie din cadrul Preşedinţiei Corpurilor de Poliţie. Emiterea unei autorizaţii este supusă unei taxe administrative. Autorizaţia este eliberată numai dacă cererea este justificată şi dacă se prezintă documente care să certifice necesitatea transportului. Autorizaţia este valabilă 30 de zile
.
SLOVENIA

Interdicţie: Autovehicule şi combinaţii de autovehicule cu masa totală maxim autorizată peste 7,5t sau cu o lungime peste 14m 

Perioada: Duminica, în zilele de sărbătoare şi zilele nelucrătoare între orele 8.00 şi 22.00

- În perioada 15 iunie – 15 septembrie;

- sâmbăta între orele 07.00 şi 13.00;

- duminica, în zilele de sărbătoare şi nelucrătoare între orele 07.00 şi 22.00;

- Vinerea Mare între orele 14.00 şi 22.00;

- în perioada sezonului turistic (15 iunie – 15 septembrie) 

- sâmbăta între orele 05.00 şi 16.00;

- duminica, în zilele de sărbătoare şi nelucrătoare între orele 05.00 şi 24.00.

Excepţii:

- Transporturile umanitare;

- Autovehiculele implicate în transportul de mărfuri combinat (feroviar sau maritim) care se deplasează:

- către un terminal feroviar sau de feribot dacă există posibilitatea ca respectând interdicţia de circulaţie să nu ajungă la timp la terminal; şoferul trebuie să dovedească acest fapt cu documente corespunzătoare;

- de la un terminal feroviar sau de feribot către punctul de frontieră cel mai apropiat cu condiţia posibilităţii continuării cursei în altă ţară;

- Transportul mărfurilor perisabile;

- Transportul florilor tăiate.

- Autovehiculele goale care se deplasează către un loc de încărcare sau de la un loc de descărcare cu condiţia de a se dovedi acest fapt cu documente corespunzătoare.

Înainte de începutul interdicţiei şoferii trebuie să parcheze în locuri adecvate, pe marginea drumurilor. Pe perioada interdicţiei, autovehiculele străine cu masa totală autorizată peste 7,5t sau cu o lungime peste 14m, nu pot intra în Slovenia, dar trebuie sa utilizeze parcările din zona de frontieră. În condiţii de iarnă, este interzisă circulaţia combinaţiilor de vehicule, a autovehiculelor ce transportă mărfuri periculoase, precum şi a autovehiculelor ce depăşesc masele şi dimensiunile maxime autorizate (transporturi excepţionale). Chiar dacă aceste autovehicule sunt dotate cu echipament obligatoriu de iarnă este interzisă intrarea lor pe teritoriul Sloveniei pe durata acestor condiţii meteorologice. Această interdicţie nu se aplică autovehiculelor înmatriculate în Slovenia dacă există o parcare corespunzătoare la punctul de frontieră care să permită şoferilor să se retragă din trafic. Este responsabilitatea soferului de a opri la prima parcare corespunzătoare până ce drumurile sunt curăţate. Pe vreme cu vânt puternic circulaţia autocamioanelor, combinaţiilor de vehicule, autobuzelor şi autocarelor este interzisă pe anumite tronsoane de drum. Această interdicţie este semnalizată prin panouri indicatoare.
SPANIA

Interdicţie: Autovehicule cu masa totală maxim autorizată peste 7,5t

Teritoriu: Anumite drumuri naţionale de acces la Madrid şi Barcelona, în funcţie de densitatea traficului

Perioada: Duminica şi în zilele de sărbătoare între orele 17.00 şi 24.00

Interdicţie: Autovehicule care transportă mărfuri periculoase

Perioada: 

- Ajunul unei zile de sărbătoare între orele 13.00 şi 24.00

- Duminica şi în zilele de sărbătoare între orele 8.00 şi 24.00.

Interdicţii regionale (Ţara Bascilor)

Interdicţie: Autovehicule cu masa totală autorizată peste 7,5t

Perioada: - de sâmbăta sau din ajunul zilelor de sarbătoare de la orele 22.00 până duminica şi în zilele de sărbătoare la orele 22.00

Interdicţie: Autovehicule cu masa totală peste 3,5t care transportă mărfuri periculoase

Teritoriu: Ţara Bascilor

Perioada: 

- Ajunul unei zile de sărbătoare (cu excepţia zilei de sâmbătă) între orele 13.00 şi 24.00;

- Duminica şi în zilele de sărbătoare între orele 8.00 şi 24.00
.
Proiectul SMILE urmăreşte, în special, sporirea cunoştinţelor părţilor interesate cu privire la impactul puternic pe care îl poate avea logistica urbană asupra dezvoltării eficienţei energetice. Proiectul se străduieşte să îmbunătăţească şi să împărtăşească pe scară largă cunoştinţele despre soluţiile eficiente de logistică urbană eficientă din punct de vedere energetic, care s-au dovedit a fi de succes si apreciate de factorii critici din lanţul logistic urban, cum ar fi, printre altele, reducerea consumului de energie, reducerea externalităţilor negative etc. Proiectul SMILE intenţionează, de asemenea, să furnizeze instrumente, informaţii şi recomandări mult aşteptate, care să poată servi drept instrumente practice accesibile, care să sprijine definirea şi punerea în aplicare a politicii publice inteligente şi eficiente în domeniul logisticii urbane în cadrul regional, naţional şi chiar transnaţional .
Factori de succes:

• Implicarea sectorului public şi a principalelor părţilor interesate.

• Transferul celor mai bune practici: experienţe în oraşe similare pentru a convinge părţile interesate să participe

• Identificarea principalelor zone congestionate, problematice şi greu accesibile.

• Definirea produselor care urmează să fie livrate: raportul preţ-volum, subvenţionarea pe un timp limitat pentru a convinge operatorul logistic şi a demonstra beneficiile practice.

Distribuţia "pe ultimul kilometru" în zonele centrale ale oraşului reprezintă o provocare pentru majoritatea oraşelor medii şi mari. Mai ales în zonele în care configuraţia stradală este complexă şi există un număr mare de pietoni. Având în vedere limitările vehiculelor private din aceste zone, este necesară schimbarea, promovarea utilizării vehiculelor mai mici, mai flexibile şi mai durabile. Din aceste motive, este necesar să se localizeze mai multe puncte de transbordare, unde mărfurile pot fi transferate din camioane în vehicule mai mici. Soluţia propusă ar putea fi o parte din reţeaua de terminale de transbordare şi o alternativă viabilă pentru serviciile de ultim kilometru.

Principala barieră care trebuie depăşită este accesul la actorii de pe piaţă. În cazul Valenciei, experienţa anterioară de la Barcelona a ajutat la accesul la contactele cheie, iar rezultatele pozitive ale pilotului din Barcelona au ajutat-o să-i convingă să participe la programul pilot Valencian.

Distribuţia urbană a bunurilor contribuie la o parte importantă a dezvoltării economice şi comerciale a oraşelor, dar reprezintă, de asemenea, una dintre principalele cauze ale emisiilor de CO2, de aceea explorarea noilor modele de distribuţie durabile şi eficiente este în prezent esenţială. Având în vedere această provocare, oraşul Valencia analizează un nou sistem de livrare inovator, datorită proiectului SMILE. În cadrul acestui proiect pilot, două triciclete asistate electric livreaza pachete în centrul istoric al orașului.

În acest domeniu, distribuţia urbană a bunurilor este cea mai complicată legătură a lanţului de transport având în vedere complexitatea străzilor de tip labirint, un sistem unidirecţional, accesul limitat şi drepturile de trecere în străzile pietonale şi saturarea încărcării şi descărcării încărcăturii în zone desemnate. În acest context, triciclurile oferă o alternativă agilă, silenţioasă, flexibilă şi verde faţă de masinile tradiţionale de transport. Schema pilot este sprijinită şi de utilizarea unei platforme de microdistribuţie care gestionează schimbul de bunuri. Operatorii de logistică livrează bunuri şi colete primul lucru dimineaţa la platformă. Compania care gestionează livrarea pe ultimul kilometru se ocupă de transferul la tricicluri pentru livrarea către destinaţiile finale.

Proiectul pilot SMILE Valencia este o soluţie viabilă şi durabilă care ameliorează practicile actuale de distribuţie în contextul mediului, al societăţii şi al afacerilor. Conceput pentru durabilitatea sa economică pe termen lung, nu depinde de finanţarea municipală şi de reducerea semnificativă a nivelului de CO2 din oraş
.

UNGARIA

Interdicţie: Autovehicule de marfă, tractoare agricole şi remorcile acestora, cu masa totală maxim autorizată peste 7,5t

Teritoriu: Toată reţeaua de drumuri şi de autostrăzi

Perioada: În perioada 15 iunie – 31 august:

- de sâmbăta ora 08.00 până duminica ora 22.00;

- de la ora 22.00 din ajunul unei zile de sărbătoare până la ora 22.00 a zilei de sărbătoare.

În perioada 1septembrie – 14 iunie:

- de la ora 22.00 sâmbăta şi în ajunul unei zile de sărbătoare până la ora 22.00 duminica şi în ziua de sărbătoare.

În fiecare an, pentru traficul internaţional interdicţia se suspendă între 4 noiembrie şi 1 martie.

Când o sărbatoare publică precede sau urmează după o zi de sâmbătă sau de duminică din cadrul perioadei specificate mai sus, restricţiile de circulaţie se aplică neîntrerupt de la ora 8.00 din prima zi până la ora 22.00 din ultima zi.

Excepţii:

- Autovehiculele care aparţin armatei, serviciilor din cadrul sistemului naţional de apărare, poliţiei, pompierilor, autorităţii vamale şi apărării civile; serviciile de urgenţă (ambulanţe, etc.); 

- În cazul transportului combinat, dacă sectorul de drum nu depăşeşte 70 km, vehiculele care circulă intre terminalul combinat şi punctul de încărcare sau descărcare, sau între terminalul cel mai apropiat la graniţă;

- Autovehiculele utilizate pentru intervenţii de urgenţă în cazuri de dezastru natural;

- Autovehiculele utilizate în intervenţii, în cazuri de accidente sau defecţiuni;

- Autovehiculele utilizate pentru construirea, reconstruirea, repararea sau curăţarea şoselelor;

- Autovehiculele agricole care, în timpul recoltării, transportă recolta sau furajele;

- Autovehiculele care transportă animale vii, lapte proaspăt, produse lactate proaspete, carne proaspătă şi derivatele acesteia, proaspete sau congelate, produse de panificaţie proaspete sau alte alimente perisabile;

- Autovehiculele care se îndreaptă către cea mai apropiată parcare desemnată în acest scop de către autorităţi;

- Autovehiculele goale care parcurg traseul cuprins între frontieră şi sediul firmei lor în Ungaria;

- Autovehiculele care transportă echipamente sau animale folosite la evenimente culturale, sportive sau spre comercializare (inclusiv transportul de casete pentru radio, televiziune sau cinema);

- Autovehiculele pentru transporturi umanitare;

- Autovehiculele folosite în transportul de persoane;

- Autovehiculele folosite pentru transportul de la şi spre gări, porturi şi aeroporturi (între sediile expeditorului şi cel al destinatarului şi cel mai apropiată gară, port sau aeroport);

- Autovehiculele care livreaza beton;

- Autovehiculele de servicii poştale
.
� http://ec.europa.eu/transport/strategies/doc/2001_white_paper/lb_com_2001_0370_en.pdf  


� http://ec.europa.eu/transport/marcopolo/home/home_en.htm și http://europa.eu/legislation_summaries/environment/tackling_climate_change/l24465_en.htm  


� https://ec.europa.eu/clima/events/articles/0013_en


� http://www.modularsystem.eu/en/european_modular_system.htm  


� http://www.conr.ro/docs/173_Directiva%2096-53-CE.pdf


� http://www.eurocommerce.be/doc.aspx?doc=Environment/finalEuroCommercePositionPaperRevisionEurovignetteDirective.doc  


� https://eur-lex.europa.eu/legal-content/RO/TXT/?uri=celex%3A32009L0028


� https://eur-lex.europa.eu/legal-content/RO/TXT/?uri=CELEX%3A32009L0030


� http://www.errt.org/uploads/MediaRoom/documents/080310%20Energy%20Declaration.doc  


� http://www.piek.org/engels/home_eng.htm  


� http://ec.europa.eu/environment/industry/retail/pdf/issue_paper_2/ENV-2012-00376-00-00-RO-TRA-00.pdf


� https://ec.europa.eu/transport/themes/strategies/2011_white_paper_en


� http://eur-lex.europa.eu/LexUriServ/LexUriServ.do?uri=CELEX:31996L0053:RO:HTML


� http://www.beci.be/media/uploads/public/_custom/Avis_BECI_Marchandises_FR.pdf


� http://www.bestfact.net/wp-content/uploads/2016/01/CL1_143_QuickInfo_BrusselsStrategicPlan-16Dec2015.pdf


� http://www.prodopravce.cz/en


� https://www.aftri.com/


� http://www.fntr.fr/


� http://www.bestfact.net/wp-content/uploads/2016/01/CL1_146_QuickInfo_LEZParis-18Dec2015.pdf


� https://www.bgl-ev.de/web/home/index.htm


� http://ofae.gr/en/


� http://www.conftrasporto.it/


� http://www.bestfact.net/wp-content/uploads/2016/01/CL1_133_QuickInfo_EcologisBrescia-16Dec2015.pdf


� https://www.clc.lu/fr/


� http://t-times.ro/categorii/transporturi/pentru-incalcarea-legislatiei-in-transporturile-rutiere-polonia-si-spania-au-ajuns-la-curtea-de-justitie-a-ue


� https://www.cesmad.sk/en/profile-1


� http://www.astic.net/


� http://www.bestfact.net/wp-content/uploads/2016/02/2-143_BESTFACT_CL2_QuickInfo_SMILE.pdf


� http://www.mkfe.hu/en/





PAGE  
2
DIRECŢIA STUDII ŞI DOCUMENTARE LEGISLATIVĂ


